Author: Ulaher
Last saved by: Stipala
Company: MsU Zilina

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

Číslo materiálu: _____/2011

K bodu programu

Návrh

na založenie Nadácie žilinský lesopark, ktorej jediným zakladateľom bude Mesto Žilina, a to za účelom revitalizácie žilinského lesoparku a na úkony s tým súvisiace

Materiál obsahuje:							Materiál prerokovaný:
1.	Návrh na uznesenie						Komisia finančná
2.	Dôvodová správa							Komisia životného prostredia
3.	Príloha – návrh nadačnej listiny					Mestská rada

Predkladá:

Ing. Igor Choma
primátor mesta

Zodpovedný za vypracovanie:

JUDr. Jakub Ulaher
vedúci odboru právneho a majetkového

Žilina, september 2011

NÁVRH NA UZNESENIE

Uznesenie č.__/2011

Mestské zastupiteľstvo v Žiline

I.	schvaľuje:
1.	založenie nadácie, ktorej jediným zakladateľom bude Mesto Žilina, nasledovne:
a)	názov nadácie: Nadácia žilinský lesopark,
b)	sídlo nadácie: sídlo MsÚ v Žiline, t.j. Námestie obetí komunizmu 1, 011 31 Žilina, 
c)	verejnoprospešný účel, ktorý bude nadácia podporovať: revitalizácia, rozšírenie, dobudovanie žilinského lesoparku,
d)	hodnota nadačného imania nadácie bude 6 638 EUR, toto bude tvorené majetkovým vkladom Mesta Žilina, ktorého predmet budú tvoriť peňažné prostriedky vo výške 6 638 EUR,
e)	doba, na akú sa nadácia zriaďuje: neurčitá,
2.	vklad peňažných prostriedkov vo výške 6 638 EUR (ako majetkový vklad Mesta Žilina) do nadačného imania nadácie,
3.	určenie prvého správcu nadácie a prvých členov orgánov nadácie:
a)	za prvého správcu nadácie Ing. Andreja Vidru,
b)	za prvých členov správnej rady nadácie Ing. Igora Chomu, Ing. Mariana Cisarika, Ing. Jána Ničíka,
c)	za prvého revízora nadácie Ing. Štefana Pieša,
4.	poverenie primátora mesta Ing. Igora Chomu na podpísanie nadačnej listiny.

dôvodová správa

Žilinský lesopark s množstvom zelene je tvorený najmä oddychovými zónami (chodníky, lavičky, preliezky pre deti atď.) a je to miesto, ktoré využívajú najmä obyvatelia mesta Žilina, a to predovšetkým na oddych vo forme prechádzok, príp. na športovanie.

Zámerom predloženého návrhu na založenie nadácie, ktorou sa v zmysle zákona o nádáciách rozumie účelové združenie majetku slúžiaceho na podporu verejnoprospešného účelu, je revitalizácia žilinského lesoparku. Verejnoprospešným účelom založenia nadácie, ktorej jediným zakladateľom bude Mesto Žilina, bude práve spomenutá revitalizácia žilinského lesoparku. Revitalizáciu žilinského lesoparku bude nadácia realizovať v časovom horizonte približne do troch rokov najmä rekonštrukciou a obnovou existujúcich oddychových zón (rekonštrukciou chodníkov, výmenou lavičiek, výmenou, príp. dodaním nových preliezok atď.), ako aj vytvorením nových oddychových zón a prípadne rozšírením alebo vybudovaním s tým súvisiacich obslužných zariadení poskytujúcich občerstvenie. Žilinský lesopark sa tak môže stať miestom, akýmsi centrom oddychu, ktoré môže prispieť k zlepšeniu kvality života najmä obyvateľov mesta Žilina.

Majetok nadácie tvorí nadačné imanie, nadačný fond a ostatný majetok nadácie. Nadačným imaním je majetok nadácie, ktorý je pri jej založení tvorený majetkovými vkladmi jednotlivých zakladateľov nadácie. Základná hodnota nadačného imania musí byť minimálne 6 638 EUR, pričom túto základnú hodnotu môžu tvoriť len peňažné prostriedky a nehnuteľnosti. V tomto prípade, t.j. v prípade nadácie, ktorej verejnoprospešným účelom bude revitalizácia žilinského lesoparku, bude nadačné imanie tvorené majetkovým vkladom Mesta Žilina, ako jediného zakladateľa nadácie, ktorého predmet budú tvoriť peňažné prostriedky v sume 6 638 EUR. Tieto peňažné prostriedky budú nadáciou uložené na účet v príslušnej banke alebo pobočke zahraničnej banky, ktorá má bankové povolenie na území Slovenskej republiky.

Nadácia môže na podporu verejnoprospešného účelu vytvoriť nadačný fond (na získavanie peňažných prostriedkov a ich poskytovanie na vopred dohodnutý verejnoprospešný účel), a to buď rozhodnutím správnej rady, ako najvyššieho orgánu nadácie, alebo na základe písomnej zmluvy s fyzickou alebo právnickou osobou. Ostatný majetok nadácie, ktorý nie je súčasťou nadačného imania alebo nadačného fondu, tvoria peňažné prostriedky (dary, príspevky, dotácie a pod.), cenné papiere, ako aj iné majetkové práva a majetkové hodnoty oceniteľné peniazmi.

Vzhľadom ku skutočnosti, že Mesto Žilina bude jediným zakladateľom nadácie a vzhľadom na záujem Mesta Žilina o zlepšovanie kvality života na jeho území, Mesto Žilina bude zo svojho rozpočtu poskytovať nadácii formou dotácií finančné prostriedky, ktoré budú slúžiť na realizáciu verejnoprospešného účelu, za ktorým bude nadácia založená, t.j. na revitalizáciu žilinského lesoparku, a na činnosť nadácie s týmto účelom súvisiacu (výdavky, resp. náklady na správu nadácie).

Nadácia bude na realizáciu vyššie špecifikovanej revitalizácie žilinského lesoparku a na jej činnosť (výdavky, resp. náklady na správu nadácie), okrem finančných prostriedkov poskytnutých od Mesta Žilina formou dotácií, získavať aj prostriedky z iných zdrojov, a to najmä: z darov a príspevkov fyzických a právnických osôb; z podielu zaplatenej dane vo výške 2%; z dotácií a grantov; z výnosov z cenných papierov, verejných zbierok a organizovania kultúrnych, vzdelávacích, spoločenských alebo športových akcií; z úrokov z peňažných vkladov v bankách; z príjmov získaných z hospodárenia s majetkom nadácie; z prenechania nehnuteľností do nájmu (podnájmu); z predaja majetku; z reklám.

Materiál bol prerokovaný Komisiou finančnou a Komisiou životného prostredia bez pripomienok; Mestská rada odporučila materiál schváliť.

Nadačná listina

vypracovaná podľa zákona č. 34/2002 Z. z. o nadáciách a o zmene Občianskeho zákonníka v znení neskorších predpisov (ďalej len „Zákon o nadáciách“)

o založení nadácie:

„Nadácia žilinský lesopark“

Článok I.
Názov a sídlo nadácie

1.	Názov nadácie: Nadácia žilinský lesopark

2.	Sídlo nadácie: Námestie obetí komunizmu 1, 011 31 Žilina

Článok II.
Verejnoprospešný účel nadácie

1.	Verejnoprospešný účel, ktorý bude nadácia podporovať:

revitalizácia, rozšírenie, dobudovanie žilinského lesoparku

Článok III.
Zakladateľ

1.	Zakladateľom nadácie je:

Mesto Žilina, IČO: 00 321 796, sídlo: Nám. obetí komunizmu 1, 011 33 Žilina (ďalej len „Mesto Žilina“ alebo „zakladateľ nadácie“)
Článok IV.
Majetok nadácie, nadačné imanie a majetkové vklady zakladateľov

1.	Majetok nadácie tvorí nadačné imanie, nadačný fond a ostatný majetok nadácie.

2.	Hodnota nadačného imania nadácie je 6 638 EUR (slovom: šesťtisícšesťstotridsaťosem eur). Nadačné imanie je pri založení nadácie tvorené majetkovými vkladmi zakladateľov nasledovne:
a.	majetkovým vkladom zakladateľa Mesto Žilina, ktorého predmet tvoria peňažné prostriedky v sume 6 638 EUR (slovom: šesťtisícšesťstotridsaťosem eur).

3.	Nadácia môže na podporu verejnoprospešného účelu uvedeného v článku II. tejto nadačnej listiny vytvoriť nadačný fond rozhodnutím správnej rady alebo na základe písomnej zmluvy s fyzickou alebo právnickou osobou. Nadačný fond tvoria peňažné prostriedky, ktoré nie sú súčasťou nadačného imania alebo ostatného majetku nadácie.

4.	Ostatný majetok nadácie, ktorý nie je súčasťou nadačného imania alebo nadačného fondu, tvoria peňažné prostriedky, cenné papiere, ako aj iné majetkové práva a iné majetkové hodnoty oceniteľné peniazmi.

5.	Na realizáciu verejnoprospešného účelu uvedeného v článku II. tejto nadačnej listiny a na činnosť nadácie sa budú získavať prostriedky najmä z nasledovných zdrojov:
a.	z príjmov z prenechania nehnuteľností do nájmu,
b.	z príjmov z predaja majetku,
c.	z príjmov z reklám,
d.	z úrokov z peňažných vkladov v bankách,
e.	z výnosov z cenných papierov,
f.	z darov a príspevkov fyzických a právnických osôb,
g.	z výnosov z prevádzkovania charitatívnej lotérie ,

§ 9a zákona č. 171/2005 Z. z. o hazardných  hrách a o zmene a doplnení niektorých zákonov v znení zákona č. 478/2009 Z. z.

h.	z výnosov z verejných zbierok,
i.	z výnosov z organizovania kultúrnych, vzdelávacích, spoločenských alebo športových akcií,
j.	z dedičstva,
k.	z dotácií a grantov,
l.	z príjmov získaných z hospodárenia s majetkom nadácie.
Článok V.
Doba, na akú sa nadácia zriaďuje

Nadácia sa zriaďuje na dobu neurčitú.

Článok VI. 
Orgány nadácie

1.	Orgánmi nadácie sú:
a.	správna rada
b.	správca nadácie
c.	revízor

2.	Členovia orgánov nadácie sú povinní svoju činnosť vykonávať tak, aby neboli poškodzované záujmy nadácie; nesmú majetok nadácie využívať na osobné ciele.

3.	Členovia orgánov nadácie musia byť bezúhonní a v plnom rozsahu spôsobilí na právne úkony. Za bezúhonného sa nepovažuje ten, kto bol právoplatne odsúdený za úmyselný trestný čin. Bezúhonnosť sa preukazuje výpisom z registra trestov nie starším ako tri mesiace.

Článok VII.
Správna rada

1.	Správna rada je najvyšší orgán nadácie.

2.	Správna rada:
a.	rozhoduje o zrušení nadácie,
b.	volí a odvoláva predsedu a členov správnej rady, volí a odvoláva správcu nadácie a revízora,
c.	rozhoduje o zmenách v nadačnej listine,
d.	vymenúva likvidátora,
e.	každoročne schvaľuje rozpočet nadácie, ktorý jej predkladá správca nadácie,
f.	rozhoduje o použití majetku nadácie v súlade s verejnoprospešným účelom nadácie a za podmienok ustanovených Zákonom o nadáciách a touto nadačnou listinou,
g.	rozhoduje o zvýšení nadačného imania, o zmenách v predmete nadačného imania,
h.	rozhoduje o vytvorení nadačného fondu, schvaľuje záverečnú správu o použití prostriedkov nadačného fondu alebo výročnú správu o použití prostriedkov nadačného fondu, ak bol vytvorený na čas presahujúci jeden rok alebo na neurčitý čas, 
i.	určuje odmenu za výkon funkcie správcu nadácie,
j.	každoročne určuje výšku výdavkov (nákladov) na správu nadácie v miere nevyhnutnej na zabezpečenie činnosti nadácie,
k.	rozhoduje aj o ďalších skutočnostiach v rozsahu a za podmienok určených v tejto nadačnej listine.

3.	Správna rada je povinná písomne odôvodniť svoje rozhodnutie podľa ods. 2 písm. g. tohto článku.

4.	Správna rada má troch členov. Členom správnej rady môže byť len fyzická osoba, ktorá je v plnom rozsahu spôsobilá na právne úkony.

5.	Členstvo v správnej rade je nezlučiteľné s funkciou správcu alebo iného orgánu nadácie. Členom správnej rady nemôže byť osoba, ktorej sa poskytujú peňažné prostriedky z majetku nadácie.

6.	Členstvo v správnej rade je neplatená funkcia. Člen správnej rady má nárok na náhradu výdavkov podľa osobitného predpisu , ktoré mu vznikli pri výkone tejto funkcie.

zákon č. 119/1992 Zb. o cestovných náhradách v znení neskorších predpisov

7.	Prvými členmi správnej rady sú zakladateľom nadácie určení:
a.	Ing. Igor Choma, trvale bytom: Liesková 660/10, 010 09 Žilina, rodné číslo: 640128/6628
b.	Marián Cisarik, trvale bytom: Dubová 3272/15, 010 07 Žilina, rodné číslo: 630214/6719
c.	Ing. Ján Ničík, trvale bytom: Stodolova 3430/1, 010 15 Žilina, rodné číslo: 700115/8483

8.	Funkčné obdobie členov správnej rady je trojročné. Opätovná voľba členov správnej rady je možná.

9.	Návrh na voľbu a odvolanie členov správnej rady môže podať každý člen správnej rady.

10.	Členstvo v správnej rade zaniká:
a.	uplynutím funkčného obdobia,
b.	písomným odstúpením doručeným správcovi nadácie alebo správnej rade,
c.	odvolaním správnou radou, 
d.	smrťou.

11.	Na uvoľnené miesto člena správnej rady musí správna rada do 60 dní od uvoľnenia miesta zvoliť nového člena správnej rady na zvyšok funkčného obdobia alebo na ďalšie funkčné obdobie. Ak po uvoľnení miesta člena správnej rady klesne počet členov správnej rady pod troch členov, správna rada nemôže, s výnimkou voľby nových členov, až do času, kým nebude doplnená správna rada, prijať žiadne rozhodnutie.

12.	Správna rada volí zo svojich členov predsedu. Na voľbu a odvolanie predsedu je potrebný súhlas nadpolovičnej väčšiny všetkých členov správnej rady.

13.	Správna rada sa schádza na svojich zasadnutiach podľa potreby, najmenej však raz za šesť mesiacov. Správnu radu zvoláva a jej zasadnutia vedie predseda správnej rady, ktorý môže zvolaním a vedením zasadnutia správnej rady písomne poveriť iného člena správnej rady.

14.	Termín a program zasadnutia správnej rady je predseda správnej rady povinný oznámiť členom správnej rady najmenej 15 dní pred dňom jeho konania. Zasadnutie správnej rady sa zvoláva písomnou pozvánkou.

15.	Ak o to písomne požiadajú dve tretiny členov správnej rady alebo revízor, predseda správnej rady zvolá zasadnutie správnej rady najneskôr do 30 dní od doručenia písomnej žiadosti.

16.	Správna rada je schopná uznášať sa, ak je prítomná nadpolovičná väčšina všetkých jej členov. Na prijatie rozhodnutia je potrebný súhlas nadpolovičnej väčšiny prítomných členov, ak Zákon o nadáciách alebo táto nadačná listina neustanovuje inak.

17.	O zasadnutí správnej rady vyhotoví predseda správnej rady alebo ním písomne poverený iný člen správnej rady  zápisnicu, ktorá musí obsahovať:
a.	názov a sídlo nadácie,
b.	miesto a čas konania zasadnutia správnej rady,
c.	opis prerokovania jednotlivých bodov programu zasadnutia správnej rady,
d.	rozhodnutia (uznesenia) správnej rady s uvedením výsledku hlasovania.

18.	Zápisnicu o zasadnutí správnej rady podpisuje predseda správnej rady alebo ním písomne poverený iný člen správnej rady. K zápisnici sa priložia návrhy a vyhlásenia predložené na zasadnutí správnej rady na prerokovanie a listina prítomných členov správnej rady, príp. iných zúčastnených osôb.

19.	Členovia správnej rady môžu prijímať rozhodnutia aj mimo zasadnutí správnej rady s výnimkou rozhodnutí podľa ods. 2 písm. a. a b. tohto článku. V takom prípade sa návrh uznesenia správnej rady predkladá jednotlivým členom na vyjadrenie s oznámením lehoty, v ktorej majú urobiť písomné vyjadrenie k návrhu, a ktorá nesmie byť kratšia ako 15 dní. Ak sa člen nevyjadrí v uvedenej lehote, platí, že nesúhlasí s návrhom uznesenia. Výsledky hlasovania oznámi členom správnej rady predseda správnej rady.

Článok VIII.
Správca nadácie

1.	Správca nadácie je štatutárny orgán nadácie, ktorý riadi jej činnosť a koná v jej mene. Rozhoduje o všetkých záležitostiach nadácie, ak nie sú Zákonom o nadáciách alebo touto nadačnou listinou vyhradené do pôsobnosti iných orgánov nadácie.

2.	Podpisovanie v mene nadácie sa uskutočňuje tak, že správca nadácie k názvu nadácie, svojmu menu  a funkcii pripojí svoj vlastnoručný podpis.

3.	Prvým správcom nadácie je zakladateľom nadácie určený:
a.	Andrej Vidra, trvale bytom: Berlínska 7/73, 010 08 Žilina, rodné číslo:  750406/8462

4.	Správca nadácie nesmie byť členom správnej rady alebo iného orgánu nadácie.

5.	Správca nadácie je oprávnený zúčastňovať sa na zasadaniach správnej rady s poradným hlasom.

6.	Za správcu nadácie môže byť zvolená fyzická osoba s trvalým pobytom alebo s dlhodobým pobytom na území Slovenskej republiky.

7.	Správcu nadácie, s výnimkou prvého správcu nadácie, volí a odvoláva správna rada. Funkčné obdobie správcu nadácie je trojročné. Opätovná voľba správcu nadácie je možná.

8.	Správna rada odvolá správcu nadácie, ak:
a.	bol právoplatným rozsudkom súdu odsúdený za úmyselný trestný čin alebo ak bol právoplatne odsúdený za trestný čin a súd nerozhodol v jeho prípade o podmienečnom odložení výkonu trestu odňatia slobody,
b.	stratil spôsobilosť na právne úkony alebo jeho spôsobilosť na právne úkony bola obmedzená.

9.	Správna rada môže odvolať správcu nadácie, ak
a.	nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov, 
b.	neplní povinnosti správcu nadácie a v určenej lehote neurobí nápravu ani po písomnom upozornení správnej rady,
c.	stratil dôveru členov správnej rady.

10.	Správca nadácie sa môže bez udania dôvodu písomne vzdať svojej funkcie.

11.	Ak správna rada odvolá správcu nadácie podľa ods. 8 a 9 tohto článku alebo ak sa správca nadácie vzdá funkcie podľa ods. 10 tohto článku, musí správna rada do 30 dní od uvoľnenia miesta zvoliť nového správcu nadácie. Do zvolenia správcu nadácie koná v mene nadácie predseda správnej rady, ktorý môže urobiť len také úkony, ktoré nepripúšťajú odklad.

12.	Na voľbu a odvolanie správcu nadácie je potrebný súhlas nadpolovičnej väčšiny všetkých členov správnej rady. V prípade odvolania správcu nadácie podľa odseku 9 písm. c. tohto článku je potrebná dvojtretinová väčšina všetkých členov správnej rady.

13.	Návrh na voľbu a odvolanie správcu nadácie môže podať každý člen správnej rady.

Článok IX.
Revízor
1.	Revízor je kontrolný orgán nadácie, ktorý najmä:
a.	kontroluje vedenie účtovníctva,
b.	schvaľuje účtovnú závierku a výročnú správu nadácie,
c.	upozorňuje správnu radu na zistené nedostatky a podáva návrhy na ich odstránenie.
2.	Revízora volí a odvoláva správna rada. Funkčné obdobie revízora je trojročné.

3.	Prvým revízorom nadácie je zakladateľom nadácie určený:
a.	Ing. Štefan Pieš, trvale bytom: Gabajova 2589/17, 010 01 Žilina, rodné číslo: 490730/907
4.	Pre revízora platia primerane ustanovenia o správcovi nadácie.

5.	Revízor je oprávnený:
a.	nahliadať do všetkých dokladov a záznamov týkajúcich sa činnosti nadácie,
b.	kontrolovať, či je účtovníctvo vedené v súlade s osobitným predpisom, či nadácia uskutočňuje svoju činnosť v súlade so všeobecne záväznými právnymi predpismi a nadačnou listinou.

Článok X.
Rozpočet nadácie

1.	Nadácia bude hospodáriť podľa správnou radou schváleného rozpočtu nadácie na daný kalendárny rok, ktorý správca nadácie predkladá na schválenie správnej rade nadácie. 

Článok XI.
Podmienky nakladania s majetkom nadácie

1.	Majetok nadácie môže byť použitý len v súlade s verejnoprospešným účelom a podmienkami určenými v tejto nadačnej listine a na úhradu výdavkov (nákladov) na správu nadácie.

2.	Výšku výdavkov (nákladov) na správu nadácie určí správna rada každoročne v miere nevyhnutnej na zabezpečenie činnosti nadácie.

3.	Výdavky (náklady) na správu nadácie zahŕňajú výdavky (náklady) na:
a.	ochranu a zhodnotenie majetku nadácie,
b.	propagáciu verejnoprospešného účelu nadácie alebo účelu nadačného fondu,
c.	prevádzku nadácie,
d.	odmenu za výkon funkcie správcu,
e.	náhrady výdavkov podľa osobitného predpisu ^2,
f.	mzdové náklady,
g.	na prevádzku charitatívnej lotérie ^1,
h.	iné náklady na ostatné činnosti spojené s prevádzkou nadácie, najmä poistné, nájomné, náklady na energie.

4.	Výdavky (náklady) na správu nadácie musí viesť nadácia oddelene.

5.	Nadácia nemôže podnikať s výnimkou prevádzkovania charitatívnej lotérie ^1, prenechania nehnuteľností do nájmu, organizovania kultúrnych, vzdelávacích, spoločenských alebo športových akcií, ak touto činnosťou účinnejšie využije svoj majetok a táto činnosť bude v súlade s verejnoprospešným účelom nadácie.

6.	Nadácia nemôže uzatvárať zmluvu o tichom spoločenstve.

7.	Majetok nadácie sa nesmie použiť na financovanie činnosti politických strán a politických hnutí, ani na prospech kandidáta na volenú funkciu .

Napr. zákon č. 46/1999 Z. z. o spôsobe voľby prezidenta Slovenskej republiky, o ľudovom hlasovaní a jeho odvolaní a o doplnení niektorých ďalších zákonov, zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov

8.	Majetok nadácie, ktorý tvorí nadačné imanie, nemožno darovať, vložiť ako vklad do obchodnej spoločnosti, zaťažiť ani použiť na zabezpečenie záväzkov nadácie, ani na zabezpečenie záväzkov tretích osôb.
9.	Nadácia je povinná uložiť peňažné prostriedky, ktoré sú súčasťou nadačného imania, na účet v banke alebo v pobočke zahraničnej banky , ktorá má bankové povolenie na území Slovenskej republiky.

§ 2 ods. 1 až 6 zákona č. 483/2001 Z. z. o bankách a o zmene a doplnení niektorých zákonov

10.	Peňažné prostriedky, ktoré sú súčasťou nadačného imania, môže nadácia použiť len na kúpu:
a.	štátnych dlhopisov a štátnych pokladničných poukážok,
b.	cenných papierov prijatých na trh kótovaných cenných papierov a podielov listov otvorených podielových fondov,
c.	hypotekárnych záložných listov,
d.	vkladových listov, vkladových certifikátov a depozitných certifikátov,
e.	nehnuteľností.

11.	Nadácia zodpovedá za svoje záväzky celým svojím majetkom okrem prostriedkov nadačného fondu vytvoreného na plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo ktoré potrebujú naliehavú pomoc pri postihnutí živelnou pohromou. Ak správca nadácie nezašle Ministerstvu vnútra Slovenskej republiky podľa § 13 ods. 5 Zákona o nadáciách písomnú zmluvu alebo rozhodnutie správnej rady o vytvorení nadačného fondu vytvoreného na plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo ktoré potrebujú naliehavú pomoc pri postihnutí živelnou pohromou, nadácia zodpovedá za svoje záväzky aj prostriedkami tohto nadačného fondu.

12.	Ak hodnota daru alebo výška príspevku presiahne 331 EUR, je nadácia povinná oznámiť darcovi presnú špecifikáciu jeho použitia do 60 dní odo dňa použitia tohto daru alebo príspevku, ak darca neustanoví inak. Ak darca poskytol nadácii dar alebo príspevok na konkrétny verejnoprospešný účel, nadácia je oprávnená použiť ho na iný účel len s predchádzajúcim súhlasom tohto darcu.
 
13.	Ak darca trvá na zachovaní anonymity, jeho meno a priezvisko alebo názov sa nesmú uvádzať v prehľade darcov ani inak zverejňovať.

14.	Ustanovenie ods. 13 tohto článku sa nevzťahuje na oprávnenia kontrolných orgánov pôsobiacich podľa osobitných predpisov , službu kriminálnej polície, službu finančnej polície a orgány činné v trestnom konaní pri plnení úloh podľa osobitných predpisov .

Napríklad zákon Národnej rady Slovenskej republiky č. 10/1996 Z. z. o kontrole v štátnej správe, zákon č. 440/2000 Z. z. o správach finančnej kontroly v znení zákona č. 150/2001 Z. z.

Trestný zákon.
Zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov.

Článok XII.
Určenie okruhu osôb, ktorým sa poskytujú prostriedky nadácie a podmienky poskytovania prostriedkov nadácie tretím osobám

1.	Okrem použitia prostriedkov nadácie na úhradu výdavkov (nákladov) na správu nadácie môžu byť prostriedky nadácie poskytnuté tretím osobám v súlade s verejnoprospešným účelom nadácie a podmienkami určenými v tejto nadačnej listine, Zákone o nadáciách a ostatných všeobecne záväzných právnych predpisoch.

2.	Prostriedky nadácie sa budú tretím osobám poskytovať výhradne v rozsahu verejnoprospešného účelu, na ktorý má nadácia podľa článku II. tejto nadačnej listiny slúžiť, a teda najmä fyzickým a právnickým osobám uskutočňujúcim činnosti a aktivity súvisiace s naplnením verejnoprospešného účelu uvedeného v článku II. tejto nadačnej listiny, a to v súlade s osobitnými právnymi predpismi.

3.	Fyzická alebo právnická osoba, ktorej nadácia poskytla prostriedky, je povinná použiť tieto prostriedky len na verejnoprospešný účel, na ktorý jej boli poskytnuté, a na požiadanie preukázať nadácii, ako prostriedky použila.

4.	Fyzická alebo právnická osoba, ktorá nesplní povinnosť podľa ods. 3 tohto článku, je povinná poskytnuté prostriedky bezodkladne vrátiť nadácii.
5.	Fyzická alebo právnická osoba, ktorej boli prostriedky nadácie poskytnuté v rozpore so Zákonom o nadáciách, je povinná tieto prostriedky vrátiť.

6.	Prostriedky nadácie určené na plnenie jej verejnoprospešného účelu nemožno poskytnúť zakladateľovi, členovi správnej rady, správcovi nadácie, ani členovi iného orgánu nadácie a im blízkym osobám. To neplatí, ak ide o poskytnutie prostriedkov z nadačného fondu vytvoreného na plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo ktoré potrebujú naliehavú pomoc pri postihnutí živelnou pohromou.

Článok XIII.
Účtovníctvo a výročná správa

1.	Nadácia vedie účtovníctvo podľa osobitného predpisu .

Zákon č. 563/1991 Zb. o účtovníctve v znení neskorších predpisov

2.	Nadácia vedie vo svojom účtovníctve oddelene prostriedky nadačného fondu.

3.	Ročná účtovná závierka musí byť overená audítorom.

4.	Nadácia je po skončení kalendárneho roka povinná podľa § 35 Zákona o nadáciách vypracovať výročnú správu, a to v lehote do 15. mája nasledujúceho kalendárneho roka.

5.	Najneskôr do 31. mája zasiela nadácia po jednom výtlačku výročnej správy Ministerstvu vnútra Slovenskej republiky. Najneskôr do 31. mája zasiela nadácia výrok audítora na zverejnenie v Obchodnom vestníku.

Článok XIV.
Zrušenie nadácie

1.	Nadácia sa zrušuje:
a.	uplynutím doby, na akú bola založená,
b.	dosiahnutím verejnoprospešného účelu, na aký bola založená,
c.	rozhodnutím správnej rady o zrušení nadácie,
d.	rozhodnutím súdu o zrušení nadácie,
e.	vyhlásením konkurzu alebo zamietnutím návrhu na vyhlásenie konkurzu pre nedostatok majetku,
f.	rozhodnutím zakladateľov alebo dohodou zakladateľov, ak je správna rada nefunkčná najmenej jeden rok.

2.	Súd na návrh zakladateľa, Ministerstva vnútra Slovenskej republiky alebo osoby, ktorá osvedčí právny záujem, nadáciu zruší a nariadi jej likvidáciu, ak:
a.	sa zníži jej nadačné imanie,
b.	v lehote určenej v rozhodnutí o uložení pokuty podľa § 36 ods. 3 Zákona o nadáciách nadácia nezašle výročnú správu Ministerstvu vnútra Slovenskej republiky,
c.	nadácia porušuje ustanovenie § 29 ods. 3 Zákona o nadáciách,
d.	neboli zvolené orgány nadácie, ktorým sa skončilo funkčné obdobie pred viac ako šiestimi mesiacmi, alebo orgány nadácie neboli doplnené na požadovaný počet,
e.	nadácia po čas dlhší ako jeden rok nevykonáva nadačnú činnosť podľa § 2 ods. 6 Zákona o nadáciách,
f.	nadácia používa majetok v rozpore so Zákonom o nadáciách alebo s touto nadačnou listinou.

3.	Súd na návrh zakladateľa, Ministerstva vnútra Slovenskej republiky alebo osoby, ktorá osvedčí právny záujem, môže zrušiť nadáciu alebo nariadiť jej likvidáciu, ak nadácia iným závažným spôsobom alebo opakovane porušila ustanovenia Zákona o nadáciách.

Článok XV.
Zánik nadácie

1.	Nadácia zaniká dňom výmazu nadácie z registra nadácií. Jej zániku predchádza zrušenie s likvidáciou alebo bez likvidácie.

2.	Likvidácia sa nevyžaduje, ak:
a.	majetok a záväzky nadácie po jej zániku prechádzajú na inú nadáciu,
b.	sa zamietol návrh na vyhlásenie konkurzu pre nedostatok majetku,
c.	po skončení konkurzného konania nezostane nadácii nijaký majetok.

Článok XVI.
Zrušenie nadácie bez likvidácie

1.	Nadácia sa môže zlúčiť len s inou nadáciou na základe písomnej zmluvy o zlúčení, ak to nadačné listiny týchto nadácií nezakazujú.

2.	Zmluva o zlúčení obsahuje označenie zmluvných strán a údaje o majetku, záväzkoch, právach a povinnostiach nadácie, ktorá sa zlučuje. Zmluva o zlúčení musí byť podpísaná štatutárnym orgánom zlučovaných nadácií. Nadačné imanie nadácie, ktorá preberá majetok a záväzky zlučovanej nadácie, musí sa zvýšiť o nadačné imanie zlučovanej nadácie.

3.	Návrh na výmaz zlučovanej nadácie z registra nadácií predkladá jej štatutárny orgán, ktorého pravosť podpisu na návrhu musí byť úradne osvedčená. K návrhu na výmaz zlučovanej nadácie z registra nadácií sa predloží zmluva o zlúčení, rozhodnutie správnej rady o zrušení nadácie bez likvidácie a rozhodnutie zakladateľa, ak rozhodol o zrušení nadácie.

4.	Dňom výmazu zlučovanej nadácie z registra nadácií prechádza majetok, ako aj práva a povinnosti zlučovanej nadácie na nadáciu, s ktorou sa zlúčila.

5.	Pri splynutí prechádza majetok zaniknutých nadácií na nadáciu, ktorá vznikla splynutím.

6.	Nadácia sa môže premeniť na neinvestičný fond. Pri premene zaniká doterajšia nadácia bez likvidácie, ak sú ku dňu podania návrhu na výmaz nadácie z registra nadácií splnené náležitosti na vznik neinvestičného fondu.

7.	Pri premene nadácie prechádza nadačné imanie na inú nadáciu alebo na obec, v ktorej má zaniknutá nadácia sídlo.

8.	Ministerstvo vnútra Slovenskej republiky vykoná výmaz zrušovanej nadácie z registra nadácií a zápis zmeny nadácie, ktorá prevzala majetok a záväzky zrušovanej nadácie k tomu istému dňu.

Článok XVII.
Zrušenie nadácie s likvidáciou

1.	Vstup nadácie do likvidácie sa zapisuje do registra nadácií. Počas likvidácie sa používa názov nadácie s dodatkom „v likvidácii“.

2.	Zápisom vstupu nadácie do likvidácie do registra nadácií prechádza pôsobnosť správcu nadácie konať v mene nadácie na likvidátora zapísaného v registri nadácií.

3.	Likvidátora vymenúva správna rada, ak Zákon o nadáciách neustanovuje inak. Ak nie je likvidátor vymenovaný bez zbytočného odkladu, vymenuje ho súd. Likvidátorom môže byť iba fyzická osoba. Pri likvidácii nadácie na základe rozhodnutia súdu vymenuje likvidátora súd, ktorý rozhodol o likvidácii.

4.	Za výkon svojej pôsobnosti zodpovedá likvidátor tým istým spôsobom ako správca nadácie.
5.	Likvidátor robí v mene nadácie iba úkony smerujúce k likvidácii nadácie.

6.	Ak likvidátor zistí predĺženie nadácie, bez zbytočného odkladu podá návrh na vyhlásenie konkurzu.
7.	Likvidátor zostaví ku dňu vstupu nadácie do likvidácie likvidačnú účtovnú súvahu a je povinný zaslať prehľad o majetku a záväzkoch nadácie všetkým členom správnej rady.

8.	Ku dňu skončenia likvidácie zostaví likvidátor účtovnú závierku a predloží ju správnej rade na schválenie spolu s konečnou správou o priebehu likvidácie a s návrhom na rozdelenie majetkového zostatku.

9.	Likvidátor je povinný likvidačný zostatok ponúknuť inej nadácii alebo obci, v ktorej mala zrušená nadácia sídlo. Ak obec likvidačný zostatok prijme, môže ho použiť iba na verejnoprospešný účel. Majetok, ktorý tvorí nadačné imanie, môže byť ponúknutý iba inej nadácii, ktorá je registrovaná podľa tohto zákona.

10.	Do 30 dní od skončenia likvidácie podá likvidátor návrh na výmaz nadácie z registra nadácií.

11.	Odmenu likvidátora určuje orgán, ktorý ho vymenoval.

Článok XVIII.
Záverečné ustanovenia

1.	Na vzťahy, práva a povinnosti v tejto nadačnej listine neupravené sa použijú príslušné ustanovenia Zákona o nadáciách a ostatných príslušných všeobecne záväzných právnych predpisov.

2.	Založenie nadácie schválilo Mestské zastupiteľstvo v Žiline uznesením č. ...... prijatom na svojom ...... zasadnutí konanom dňa ...... .

V Žiline, dňa .........................
Zakladateľ:
.................................
Mesto Žilina,
Ing. Igor Choma,
primátor mesta